Rettens kendelse (Femte Afdeling) af 13. september 2017 –Tyskland mod Kommissionen
(Sag T-97/09)
»Annullationssøgsmål – EFRU – nedsættelse af økonomisk støtte – manglende overholdelse af fristen for vedtagelse af en afgørelse – tilsidesættelse af væsentlige formforskrifter – åbenbart ugrundet søgsmål«
1.      Annullationssøgsmål – anbringender – tilsidesættelse af væsentlige formforskrifter – efterprøvelse af egen drift – betingelse – overholdelse af kontradiktionsprincippet
(Art. 263 TEUF)
(jf. præmis 71 og 72)
2.      Institutionernes retsakter – tidsmæssig anvendelse – regler om proceduren – øjeblikkelig ikrafttræden
(Rådets forordning nr. 1083/2006, art. 100, stk. 5)
(jf. præmis 79 og 87)
Angående
Søgsmål anlagt i henhold til artikel 263 TEUF med påstand om annullation af Kommissionens beslutning K(2008) 8465 endelig udg. af 19. december 2008 om nedsættelse af den ved Kommissionens beslutning K(94) 1939/4 af 5. august 1994, Kommissionens beslutning K(94) 2273/4 af 22. august 1994 og Kommissionens beslutning K(94) 1425 af 6. september 1994 tildelte støtte fra Den Europæiske Fond for Regionaludvikling (EFRU) til et operationelt program i den af mål 1 omhandlede region, delstaten Sachsen, i Forbundsrepublikken Tyskland (1994-1999).
Konklusion
1)
Kommissionens beslutning K(2008) 8465 endelig udg. af 19. december 2008 om nedsættelse af den ved Kommissionens beslutning K(94) 1939/4 af 5. august 1994, Kommissionens beslutning K(94) 2273/4 af 22. august 1994 og Kommissionens beslutning K(94) 1425 af 6. september 1994 tildelte støtte fra Den Europæiske Fond for Regionaludvikling (EFRU) til et operationelt program i den af mål 1 omhandlede region, delstaten Sachsen, Forbundsrepublikken Tyskland (1994-1999), annulleres.
2)
Europa-Kommissionen bærer sine egne omkostninger og betaler de af Forbundsrepublikken Tyskland afholdte omkostninger.
3)
Kongeriget Spanien og Kongeriget Nederlandene bærer deres egne omkostninger.